**Burim Emir Bajrami** (født 7. mars 1988 i Priština) er en svensk tidligere fotballspiller. Bajrami var også en del av Sveriges tropp under EM i fotball 2012.

Klubbkarriere
-------------

Bajrami flyttet med familien sin fra SFR Jugoslavia til Sverige i 1992 og begynte sin fotballkarriere hos den lokale klubben Köping FF, hvor han fikk sin debut på førstelaget i 2005. Klubben spilte da i 3. divisjon Västra Svealand.

### IF Elfsborg

I 2006 meldte Bajrami overgang til IF Elfsborg i Allsvenskan, hvor han fikk minimalt med spilletid, men var likefullt en fullverdig del av stallen som til slutt vant seriemesterskapet samme sesong. I den påfølgende sesongen fikk han spille 14 kamper, men kun fire av disse fra start. Han deltok også i Mesterligaen 2007/2008, hvor Elfsborg røk ut i tredje kvalifiseringsrunde til fordel for den spanske storklubben Valencia CF.

Fra 2008-sesongen etablerte han seg fast på førstelaget etter å ha fått tillit av Elfsborgs trener Magnus Haglund og etter å ha blitt tildelt kamper på det svenske U21-landslaget under ledelse av Tommy Söderberg. Totalt spilte han 28 av Elfsborg totalt 30 seriekamper i 2008-sesongen, som ble avsluttet på en respektabel sølvplass, ett poeng bak Kalmar FF, og sikret dermed en plass i UEFA Europa League 2009/10. Totalt spilte han 83 seriekamper og scoret 14 seriemål for IF Elfsborg frem til mai 2010.

### FC Twente

Den 25. mai 2010 ble Bajrami solgt til den nederlandske Eredivisie-klubben FC Twente for 30 millioner svenske kroner. Han skrev under på en kontrakt med en varighet på tre år, med opsjon på ett ekstra år. Twente var da nybakt seriemester etter å ha vunnet Eredivisie 2009–2010 og var dermed kvalifisert til gruppespillet i Mesterligaen 2010/2011. Han frekventerte startoppstillingen til Twente i begynnelsen av 2010/2011-sesongen, men ble skadet på trening i september etter et sammenstøt med landsmannen Rasmus Bengtsson.

Han returnerte til fotballbanen i andre halvdel av sesongen, men hadde da mistet førstelagsplassen og ble benyttet som reserve av trener Michel Preud'homme. Han kom blant annet inn som innbytter under finalen i KNVB-cupen mot Ajax Amsterdam, som Twente til slutt vant 3–2. Ved starten av 2011/2012-sesongen fikk Bajrami tillit av klubbens nye trener Co Adriaanse, og fikk igjen tillit i den faste startoppstillingen.

Landslagskarriere
-----------------

Bajrami fikk sin landslagsdebut for Sveriges herrelandslag i vennskapskampen mot Oman den 20. januar 2010 (1–0). Hans første landslagsmål kom i vennskapskampen hjemme mot Skottland den 11. august 2010. Han ble deretter tatt ut i den svenske troppen til EM i fotball 2012 i Polen og Ukraina av landslagstrener Erik Hamrén.

### Landslagsmål for Sverige

| Mål | Dato | Arena | Motstander | Mål | Resultat | Turnering |
| --- | --- | --- | --- | --- | --- | --- |
| 1. | 11. august 2010 | Råsundastadion, Stockholm, Sverige | Skottlands flagg Skottland | **2**–0 | 3–0 | Vennskapskamp |
| 2. | 7. juni 2011 | Råsundastadion, Stockholm, Sverige | Finlands flagg Finland | **5**–0 | 5–0 | Kvalifisering til EM i fotball 2012 |
|

Referanser
----------

1. ↑  Aftonbladet.se – Det är en dröm som har blivit sann (Av Michael Wagner. Publisert 25. mai 2010, besøkt 12. juni 2012)
2. ↑  Expressen.se – Bajrami till Twente: Redo för nästa steg (Av Sigge Dabrowski. Publisert 25. mai 2010, besøkt 12. juni 2012)
3. ↑  Fotbollskanalen.se – Bajrami skadad – av Rasmus Bengtsson (Av Axel Pershagen. Publisert 22. september 2010, besøkt 12. juni 2012)
4. ↑  Goal.com – Twente 3-2 Ajax: Marc Janko heads Tukkers to KNVB Beker glory (Av Stefan Coerts. Publisert 8. mai 2011, besøkt 12. juni 2012)
5. ↑  Svenskfotboll.se – EM-truppen uttagen (Publisert 14. mai 2012, besøkt 6. juni 2012)

Eksterne lenker
---------------

* (en) Emir Bajrami – UEFA Rediger på Wikidata

* (en) Emir Bajrami – Transfermarkt Rediger på Wikidata

* (en) Emir Bajrami – national-football-teams.com Rediger på Wikidata

* (en) Emir Bajrami – WorldFootball.net Rediger på Wikidata

* (en) Emir Bajrami – FootballDatabase.eu Rediger på Wikidata

* (en) Emir Bajrami – Soccerway Rediger på Wikidata

* (en) Emir Bajrami – EU-Football.info Rediger på Wikidata

* (sv) Emir Bajrami – Sveriges fotballforbund Rediger på Wikidata

* (en) Emir Bajrami – FBref Rediger på Wikidata

* (es) Emir Bajrami – as.com Rediger på Wikidata
* (en) Footballdatabase.eu – Player, Emir Bajrami – Spillerprofil
* (en) National-football-teams.com – Emir Bajrami – Spillerprofil

| * v
* d
* r
Sveriges tropp – EM i fotball 2012 |
| --- |
| 
* 1 Isaksson
* 2 Lustig
* 3 Mellberg
* 4 Granqvist
* 5 M. Olsson
* 6 Elm
* 7 Larsson
* 8 Svensson
* 9 Källström
* 10 Ibrahimović (k)
* 11 Elmander
* 12 Wiland
* 13 J. Olsson
* 14 Hysén
* 15 Antonsson
* 16 Wernbloom
* 17 Safari
* 18 Holmén
* 19 Bajrami
* 20 Toivonen
* 21 Wilhelmsson
* 22 Rosenberg
* 23 Hansson
* Landslagstrener: Hamrén

 | Flagget til Sverige |

|  |  |
| --- | --- |
| Oppslagsverk/autoritetsdata | Prabook
 |